CELEX: 32019D0212(01)
Language: bg
Date: 2019-02-07 00:00:00
Title: Решение за изпълнение на Комисията от 7 февруари 2019 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор [Nizza (ЗНП)]

12.2.2019   
               
               
                  BG
               
               
                  Официален вестник на Европейския съюз
               
               
                  C 55/6
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 7 февруари 2019 година
         за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
         [Nizza (ЗНП)]
         (2019/C 55/06)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
         като има предвид, че:
         
                     (1)
                  
                  
                     Италия подаде заявление за защита на наименованието „Nizza“ в съответствие с част II, дял II, глава I, раздел 2 от Регламент (ЕС) № 1308/2013.
                  
               
                     (2)
                  
                  
                     В съответствие с член 97, параграф 2 от Регламент (ЕС) № 1308/2013 Комисията разгледа заявлението и установи, че условията, предвидени в членове 93—96, член 97, параграф 1 и членове 100, 101 и 102 от същия регламент, са изпълнени.
                  
               
                     (3)
                  
                  
                     С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, единният документ, посочен в член 94, параграф 1, буква г) от същия регламент, както и препратката към публикацията на продуктовата спецификация в хода на националната процедура за разглеждане на заявлението за защита на наименованието „Nizza“, следва да се публикуват в Официален вестник на Европейския съюз,
                     
                  
               РЕШИ:
         
            Член единствен
            Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на продуктовата спецификация на наименованието „Nizza“ (ЗНП) се съдържат в приложението към настоящото решение.
            В съответствие с член 98 от Регламент (ЕС) № 1308/2013 публикуването на настоящото решение предоставя право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
            
         
         
            Съставено в Брюксел на 7 февруари 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            ЕДИНЕН ДОКУМЕНТ
            
               „Nizza“
            
            
               PDO-IT-01896
            
            
               Дата на подаване на заявката: 2.12.2014 г.
            
            1.   Наименование за регистрация
            
            „Nizza“
            2.   Вид географско означение
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вина
                     
                  4.   Описание на виното (вината)
            
            „Nizza“ и „Nizza riserva“ (категория 1)
            Цвят: наситено рубиненочервен, който в процеса на отлежаване преминава към гранатов;
            Аромат: силен, характерен, деликатен;
            Вкус: сух, плътен, хармоничен и мек;
            Минимално общо алкохолно съдържание (в об. %): 13 об. %;
            Минимален беззахарен екстракт: 26 g/l.
            Всички аналитични параметри, които не фигурират в таблицата по-долу, са съобразени с ограниченията, предвидени в националното и европейското законодателство.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание в об. %):
                     
                     
                         
                     
                  
                        Минимална обща киселинност:
                     
                     
                        5,0  g/l, изразена като съдържание на винена киселина
                     
                  
                        Максимално съдържание на летливи киселини (в милиеквивалент/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  Nizza с означение „vigna“ (лозе) и „Nizza riserva“ с обозначение „vigna“ (категория 1)
            Цвят: наситено рубиненочервен, който в процеса на отлежаване преминава към гранатов;
            Аромат: силен, характерен, деликатен;
            Вкус: сух, плътен, хармоничен и мек;
            Минимално общо алкохолно съдържание (в об. %): 13,5 об. %;
            Минимален беззахарен екстракт: 28 g/l.
            Всички аналитични параметри, които не фигурират в таблицата по-долу, са съобразени с ограниченията, предвидени в националното и европейското законодателство.
            Общи аналитични характеристики
            
                        Максимално общо алкохолно съдържание (в об. %):
                     
                     
                         
                     
                  
                        Минимално действително алкохолно съдържание в об. %):
                     
                     
                         
                     
                  
                        Минимална обща киселинност:
                     
                     
                        5,0  g/l, изразена като съдържание на винена киселина
                     
                  
                        Максимално съдържание на летливи киселини (в милиеквивалент/l):
                     
                     
                         
                     
                  
                        Максимално общо съдържание на серен диоксид (в mg/l):
                     
                     
                         
                     
                  5.   Винопроизводствени практики
            
            5.1.   Специфична енологична практика
            
            Отлежаване
            Специфична енологична практика
            „Nizza“: трябва да отлежава най-малко 18 месеца, от които поне 6 месеца в дървени бъчви, считано от 1 януари на годината след годината на събиране на реколтата.
            „Nizza“ с обозначение „vigna“: трябва да отлежава най-малко 18 месеца, от които поне 6 месеца в дървени бъчви, считано от 1 януари на годината след годината на събиране на реколтата.
            „Nizza riserva“: трябва да отлежава най-малко 30 месеца, от които поне 12 месеца в дървени бъчви, считано от 1 януари на годината след годината на събиране на реколтата.
            „Nizza riserva“ с обозначение „vigna“: трябва да отлежава най-малко 30 месеца, от които поне 12 месеца в дървени бъчви, считано от 1 януари на годината след годината на събиране на реколтата.
            Допълване на бъчвите
            Специфична енологична практика
            По време на задължителното отлежаване е позволено допълване на бъчвите със същото вино от същата реколта, което може и да не е съхранявано в дървена бъчва и трябва да съставлява не повече от 10 % от общия обем.
            Обогатяване
            Приложимо ограничение при производството на вината
            За вината с контролирано и гарантирано наименование за произход „Nizza“ DOCG не се предвижда обогатяване с цел повишаване на алкохолното съдържание.
            5.2.   Максимални добиви
            
            „Nizza“ и „Nizza riserva“:
            49 хектолитра на хектар.
            „Nizza“ с обозначение „vigna“ на третата година след засаждането:
            26,60 хектолитра на хектар.
            „Nizza“ с обозначение „vigna“ на четвъртата година след засаждането:
            30,80 хектолитра на хектар.
            „Nizza“ с обозначение „vigna“ на петата година след засаждането:
            35 хектолитра на хектар.
            „Nizza“ с обозначение „vigna“ на шестата година след засаждането:
            39,90 хектолитра на хектар.
            „Nizza“ с обозначение „vigna“ от седмата година след засаждането нататък:
            44,10 хектолитра на хектар.
            6.   Определен географски район
            
            Районът на производство на вината „Nizza“ DOCG (ЗНП) включва цялата територия на следните общини: Agliano Terme, Belveglio, Calamandrana, Castel Boglione, Castelnuovo Belbo, Castelnuovo Calcea, Castel Rocchero, Cortiglione, Incisa Scapaccino, Mombaruzzo, Mombercelli, Nizza Monferrato, Vaglio Serra, Vinchio, Bruno, Rocchetta Palafea, Moasca и San Marzano Oliveto.
            7.   Основни винени сортове грозде
            
            Barbera N.
            8.   Връзка с географския район
            
            „Nizza“ DOCG (ЗНП) (категория вино 1)
            
               Природни фактори, които допринасят за връзката
            
            А)   Районът на производство, който е традиционно предпочитан за отглеждането на лозовия сорт Barbera, се състои от 18 общини, разположени в съседство на община Nizza в провинция Asti.
            Районът е съставен от ниски хълмове с надморска височина между 150 и 400 m и се отличава с умерен климат, слаба ветровитост и годишно количество на валежите от около 700 mm. Почвите са средно дълбоки, предимно варовити и натрупани върху варовикови и песъчливи мергелови коренни скали. От геологична гледна точка Nizza е част от Плиоценския астийски басейн. Почвите са основно със седиментен произход, като преобладават песъчливи и мергелови образувания от терциера. Те се отличават с високо съдържание на калциев карбонат, оскъдни органични вещества и наличие на ограничени по количество, но идеално съчетани хранителни елементи.
            
               Човешки фактори, които допринасят за връзката
            
            Идеалното взаимодействие между човешките и природните фактори в района на Nizza намира израз в традиционната практика на терасиране, в оформянето чрез резитба „Гюйо“, понякога с помощта на „кордон Роая“, целесъобразното прореждане на гроздовете, на което се дължи силно ограниченият добив от най-много 7 тона, и рационалното третиране на шумата — всичко това, заедно с южното изложение, допринася за оптималното качество на гроздето от сорта Barbera. Гроздоберът се извършва с изключително внимание — гроздето се събира изцяло на ръка, за да се запазят възможно най-добре характерните му качества. Техниката на винопроизводство е усъвършенствана и адаптирана спрямо висококачествената суровина. Следва минимален период на отлежаване от 18 месеца, като при „Nizza riserva“ той продължава над 30 месеца. Пейзажът на лозарския район Nizza е изключително дело на развилата се още от Античността традиционна „култура на виното“, която е и център на местния социален и икономически живот.
            Тази култура се изразява в утвърдена традиция на знание и методи, които се прилагат при отглеждането на лозята и при производството и отлежаването на виното и които се дължат на задълбоченото познаване на отглеждания от столетия сорт Barbera и способността му да се адаптира към конкретните условия на средата.
            Б)   Данни за качеството или характеристиките на продукта, които могат да се отдадат основно или изключително на географската среда.
            „Nizza“ DOCG (ЗНП) е най-ценното вино, произвеждано в географския район, като качеството на крайния продукт зависи до голяма степен от свойствата на местните почви. Така например вината „Nizza“, произхождащи от терени с предимно песъчливо-глинести мергелови почви, се отличават с по-наситен и нюансиран цвят, средно до високо pH, ниска киселинност и изключително наситени „землисти“ аромати (на местния диалект „tuf“ означава „мергел“). Те са фини, добре структурирани и дълготрайни. Вината, които са добити на места с преобладаващо песъчливи почви, са с по-силно изразена киселинност, по-мек цвят и многообразие от фини и изискани балсамови аромати на благоуханни билки, съчетани с хармонична структура.
            Благодарение на слънчевата светлина и оптималните почвено-климатични условия произвежданите вина са с добра структура, богат цвят, подходящи са за отлежаване и се запазват дълго време. Друг важен фактор е изложението на лозята на юг/югозапад и юг/югоизток, което също допринася за усвояването на слънчевите лъчи, узряването и качеството на гроздето, като повишава концентрацията на полифеноли и захари в плода.
            В)   Описание на причинната взаимовръзка между аспектите, посочени в буква А), и тези, посочени в буква Б).
            Вината „Nizza“ дължат характерните си качества на взаимодействието между природната среда и човешките фактори, изразяващи се в традициите и познанията в областта на отглеждането на лозите, винопроизводството и отлежаването на виното. Производителите се ръководят от стремежа си към високо качество както при отглеждането на гроздето (добивът е ограничен, особено за вината с обозначение „vigna“), така и при производството на вината „Nizza“ DOCG (ЗНП), като не прилагат практиката на обогатяване.
            Допълнителен фактор за качеството на продукта е древното културнообусловено познание за терасирането на лозята и умелото им оформяне чрез традиционната резитба „Гюйо“. Тези фактори, съчетани с относително високите дневни температури, дават възможност за оптимално узряване на гроздето, което от своя страна придава на вината от района на Nizza техните типични органолептични и аналитични характеристики.
            Окръг Nizza е исторически център за производство на вина от сорта Barbera в Пиемонт и има впечатляващи традиции в добива и отлежаването на виното и търговията с крайния продукт, което е условие за производството и трайното присъствие на пазара на червени вина с изразена структура, предназначени за средно и дълго отлежаване.
            9.   Допълнителни съществени условия
            
            Бутилиране в определения район
            
               Правна уредба:
            
            съдържа се в законодателството на ЕС
            
               Вид допълнително условие:
            
            бутилиране в определения географски район
            
               Описание на условието:
            
            В съответствие с член 8 от Регламент (ЕО) № 607/2009 бутилирането или опаковането трябва да се извършва в определения географски район, за да се гарантират както качеството и произходът на продукта, така и ефективността на контрола.
            Качествата и специфичните характеристики на вината „Nizza“ DOCG (ЗНП), които са свързани с географския район на тяхното производство, се гарантират в по-голяма степен при бутилиране в определения район, тъй като прилагането и изпълнението на всички технически правила, отнасящи се до транспортирането и бутилирането, са отговорност на производителите от този район и зависят от професионалната им компетентност.
            Това задължение позволява да се избегнат възможни рискове при транспорт на продукта с DOCG (ЗНП) извън региона на производство — например окисляване и топлинен стрес вследствие на високи или ниски температури, водещи до влошаване на качеството на виното с произтичащите от това отрицателни последици за химико-физичните му характеристики (киселинност, полифеноли и придаващи цвят вещества), органолептичните му свойства (цвят, вкус) и стабилността му. С него по-специално се намалява рискът от микробиологично замърсяване (с бактерии, вируси, гъбички, плесени и дрожди).
            С това задължение се предотвратяват посочените рискове, тъй като то предполага извършването на по-ефективен контрол в определения район от страна на компетентните органи. Контролът обхваща стопанските субекти във всички етапи на производството, и в частност в етапа на бутилиране.
            Следователно това условие е въведено в полза на стопанските субекти, отговорни за запазване на качеството на вината „Nizza“ DOCG (ЗНП), за да се предостави на потребителите гаранция за произхода, качеството и спазването на спецификацията на продукта, както и да се поддържа престижът на наименованието.
            
               Връзка към спецификацията на продукта
            
            https://www.politicheagricole.it/flex/cm/pages/ServeBLOB.php/L/IT/IDPagina/12401